**Nemzeti Szakképzési és Felnőttképzési Hivatal**

**TÁMOGATÁSI FŐOSZTÁLY**

 ***támogatási szakreferens (ellenőr)***

munkakör betöltésére

pályázatot hirdet

Jogviszony időtartama:

Határozott idejű kormányzati szolgálati jogviszony.

Foglalkoztatás jellege:

Teljes munkaidejű, heti 40 óra.

Munkavégzés helye:

Nemzeti Szakképzési és Felnőttképzési Hivatal (NSZFH)

1089 Budapest, Kálvária tér 7.

Ellátandó feladatok:

* Támogatások felhasználásának ellenőrzése.
* Éves ellenőrzési terv és éves ellenőrzési beszámoló elkészítésében való közreműködés.
* Elvégzi a támogatások ellenőrzésével összefüggő feladatokat, ellátja a kapcsolódó adminisztratív feladatokat, nyilvántartások vezetését, statisztikákat készít.
* Elvégzi a kapcsolatos adatszolgáltatási és tájékoztatási tevékenységet, végrehajtja az ezzel összefüggő és részére kijelölt feladatokat.
* Koordinálja, ellenőrzi, feldolgozza, elemzi, értékeli a folyamatokat, a felmerült szakmai, eljárásrendi, elszámolhatósági kérdések megoldását támogatja.
* Kapcsolatot tart a Kedvezményezettekkel, állami adóhatósággal.

Jogállás, illetmény és juttatások:

A jogállásra, az illetmény megállapítására, valamint a juttatásokra a kormányzati igazgatásról szóló 2018. évi CXXV. törvény rendelkezései, valamint az NSZFH Közszolgálati Szabályzatának rendelkezései az irányadók.

Munkakör betöltésének feltételei:

* magyar állampolgárság,
* cselekvőképesség,
* büntetlen előélet, erkölcsi bizonyítvány,
* felsőfokú gazdasági vagy államigazgatási vagy jogi végzettség,
* magabiztos, magas szintű MS Office (irodai alkalmazások) ismeret, elsődleges: Word és Excel ismeret,
* vagyonnyilatkozat tételi eljárás lefolytatása,
* egészségügyi alkalmasság.

Elbírálásánál előnyt jelent:

* közigazgatásban vagy szakképzésben eltöltött gyakorlat,
* ellenőrzési, ellenőri gyakorlat,
* jogi és/vagy pénzügyi ismeretek/végzettség.
* „B” kategóriás jogosítvány.

Munkakör betöltéséhez szükséges kompetenciák:

* irodai alkalmazások magabiztos kezelése (word, excel, outlook stb.),
* önálló, konstruktív, precíz munkavégzés,
* csapatmunkában való hatékony részvétel,
* kiváló szintű kommunikációs, kapcsolatteremtő és együttműködési képesség,
* rendszerszemlélet,
* megbízhatóság, terhelhetőség, precizitás.

**Pályakezdők jelentkezését is várjuk.**

**Benyújtandó iratok, igazolások:**

* a közszolgálati személyügyi nyilvántartásra és statisztikai adatgyűjtésre, a közszolgálati alkalmazottak és a munkavállalók személyi irataira vonatkozó szabályokról, valamint a kormányzati igazgatási szervek álláshelyeinek nyilvántartásáról szóló 87/2019. (IV. 23.) Korm. rendelet 1. számú melléklete szerinti fényképes szakmai önéletrajz,
* az álláshely betöltéséhez szükséges végzettség, szakképzettség meglétét igazoló okmányok másolata,
* nyilatkoztat arról, hogy a pályázó hozzájárul személyes adatainak pályázati összefüggéssel történő kezeléséhez, valamint pályázati anyagának sokszorosításához, továbbításához (*harmadik személlyel történő közléséhez*)
* A benyújtandó iratokat PDF fájl formátumban kérjük csatolni.

A munkakör a pályázatok elbírálását követően 2023. április 20-tól betölthető.

Benyújtási határidő: 2023. február 28.

Jelentkezések elbírálásának határideje: 2023. március 20.

A pályázati kiírással kapcsolatban további információt Bencze Krisztina főosztályvezető nyújt a bencze.krisztina@nive.hu e-mail címen.

Jelentkezések elbírálásának rendje:

A munkáltató által kijelölt bíráló bizottság a jelentkezési feltételeknek nem megfelelt jelentkezőket nem hallgatja meg. Személyes meghallgatásra – az álláshirdetési feltételeknek megfelelt jelentkezők közül – kizárólag azok kerülnek behívásra, akik a hirdetés részeként megjelölt iratokat – határidőn belül – hiánytalanul benyújtják és meghallgatásukat az elbírálásban résztvevők szükségesnek ítélik.

Benyújtás módja:

Elektronikus úton az NSZFH Humánpolitikai Főosztály részére az NSZFH\_Palyazat@nive.hu e-mail címen keresztül, a tárgyban kérjük feltüntetni a „*támogatási szakreferens (ellenőr)*” munkakör megnevezést.

Munkáltatóval kapcsolatos egyéb lényeges információ:

A Nemzeti Szakképzési és Felnőttképzési Hivatal előmeneteli és továbbképzési lehetőséget biztosít munkatársai számára. **A munkáltatóval kapcsolatban további információt a** [**www.nive.hu**](http://www.nive.hu) **honlapon szerezhet.**